شه‌فه‌ق نیوز-
حه‌سه‌ن زیره‌ک، ئه‌ڵێمه‌ت و  بڵیمه‌ت مووسیقی
و گوورانی کوردی، ده ئی‌چوونه رووژێ ، ده شار بووکان و ده نه‌وه‌د و نۆ ساڵ پێش
هاته دی.
زیره‌ک ده په‌نجا
و یه‌ک ساڵ ژیان خوه‌ێ، هه‌ر چه‌ن، چه‌ن جار ژاری و هه‌ژاری سه‌ختێ وه چه‌مه‌یل
خوه‌ێ دی، باوجی ئه‌ڕا هیچ جه‌خت و تێکوشانێ ئه‌ڔا مووسیقی کوردی، جگێگیش که‌م نه‌نا.
زیره‌ک، هه‌م
وه‌رد رادیان به‌غدا و ده‌نگی کوماری عراق، هه‌م وه‌رد رادیان کرماشان، هه‌میش وه‌رد
به‌ش کوردی رادیان تێهران، کاره‌یل ئه‌ڵیمه‌ت و بڵیمه‌ت فره‌یێگ کرد.
ئه‌وی وه‌رد
ماموستایل فره‌یێگ، چ کورد و چ فارس ده ئێران و عراق، گوورانی خوه‌نستگه ک بڕێ له‌ێیان
ئه‌یانه‌ن: ماموستا عه‌لی مه‌ردان، ئوستاد حه‌نانه، هووز یووسف زه‌مانی، موجته‌با
میرزاده، جه‌هانگیر مه‌ڵک، هومایوون شه‌هردار، ئه‌حمه‌د عبادی، ئورکستر سه‌مفونیک
تێهران، موحه‌مه‌د عه‌ڤدسەمەدی، ئەکبەر ئێزەدی، بەهمەن پوولەکی، شوکراللە بابان و
وە گەرد فاتمە زەڕگه‌ری، گووورانی‌وێژ تورک‌زوانیش ، وە تورکی خوەنییە.
ئەو، هەفتا و
سێ ساڵ پێش، وەختێ دە بەغدا بییە‌ی چووده‌ 
رادیان کوردی بەغدا، ئمجا یانزە ساڵ دۆمای ئەوە ک رادیان کوردی ئێران کەفتە
کار، هاتە ئێران و دەورەیلە دەس‌کرد وە گوورانی چڕین.
زیرەک، دە تێهران،
خانم میدیا زەندی، موجری رادیان کوردی تێهران، دخوازێ ک دو دۆت لەێ دیرێ.
دۆمای یە ک زیرەک
لە رادیان کوردی تێهران کریا دەر، چل و نۆ ساڵ پێشیش ئەڕا سێ ساڵ هاتە رادیان
کرماشان و ئاخرسەر جوور هونەرمەندێ راسکانی دە ژاری و هەژاری و بیماری مرد.
مەرحووم واستی
لە کوردەیل فەیلی ئیلامی دانیشتگ کووت و بەغدا، لە شاگردەیل زیرەک بییە ک دە رادیان
بەغدا دە دەمنێشتێ خوەنییە.
ئەوی ک وە ئیلام،
ساوقێ کریا، دۆمای ته‌سفیر بیین، دە ئیلام وەرد هەفتەنامەێ پەیک ئیلام، کامران رەحیمی،
وت‌و‌وێژێ کرد و خوەێ یە وتگە.
زیرەک وە بان یەکترەکی،
سێ مەقام وە تورکی، هەشت مەقام وە فارسی، دو مەقام وە کوردی  ئەورامی و شەس و چوار مەقامیش وە کوردی سوورانی
چڕییە ک هێمان ک هێمانە تەرانە کوردییەیلەی هانە سەر زوان گشت.
